Erschwil
Erschbel (amtlich Erschwil, französisch veraltet Erginvelier) isch e Iiwohnergmein im Bezirk Tierstei im Kanton Soledurn, Schwiiz.

Geografi 
Erschbel isch es Ziiledorf a dr Lüssel. D Gmeindsflächi umfasst 35,4 % langwirtschaftlichi Flächi, 58,4 % Wald, 6 % Sidligsflächi und 0,1 % suschtigi Flächi.

Nochbergmeine si Gringel, Biesserach, Mältige un Beibel im Kanton Soledurn un Montsevelier im Kanton Jura.

Gschicht 
Erschbel isch zum erschte Mol gnennt worde im Johr 1147 aus Hergiswilre.

Bevölkerig 
Quälle: Bundesamt für Statistik 2005

De Uusländeraateil isch 2010 bi 6,7 % gläge.

Religion 
11,4 % vo dr Iiwooner si im Johr 2000 evangelisch-reformiert gsii, 77,7 % römisch-katholisch.

Politik 
Bi dr Nationalrootswaale 2011 hät s das Ergebnis gää: BDP 1,7 %, CVP 30,2 %, EDU 0,1 %, EVP 0,2 %, FDP 32,8 %, GLP 2,1 %, GP 3,3 %, SP 5,2 %, SVP 22,6 %, Suschtigi 1,6 %.

Gmeindspresidäntin isch d Susanne Koch (Stand 2012).

Wirtschaft 
D Arbetslosigkeit isch im Johr 2011 bi 1,8 % gläge.

Sproch un Dialäkt 
Bi dr Volkszellig 2000 hei vo dr 931 Iiwohner 96 % Dütsch als Hauptsproch aagää, 1,3 % Französisch un 2,7 % angeri Sproche.

Dr hochalemannisch Dialäkt vo Erschbel ghört zue dr Schwarzbuebeländer Dialäkt, wo zuem Nordweschtschwyzerdütsch ghöre.

Bilder

Literatur 
 Gottlieb Loertscher: Die Kunstdenkmäler des Kantons Solothurn, Band III: Die Bezirke Thal, Thierstein, Dorneck. (= Kunstdenkmäler der Schweiz. Band 38). Hrsg. von der Gesellschaft für Schweizerische Kunstgeschichte GSK. Bern 1957.
 
 Simon Lutz: Erschwil - Leben an der Lüssel. Band III, Jahr 2013, Seiten 120.

Weblink 

 www.erschwil.ch

Fuessnote 

Ort (Kanton Soledurn)